da da nb da da da da da da da da da da en en da da da da da hbs_lat da da da de da nb da sv de nb da sv de nb da sv de nb da sv de nb en sv en nb da de da sv de nb da da sv en nb da sv de nb da sv da da sv da it en de da de da en et da fr pl hu de en da da da de de fr en da da fr it fr de da da da da da ar da
18. november 2012 hovedret abrikoseræblemælkmandlernødderris
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Jeg har fået mulighed for at teste Urtekrams fuldkornsrisengryn, og gav mig derfor i kast med opgaven forleden. Urtekram havde sendt en pakke med masser af nødder, sukker, tørret frugt og ikke mindst ris til fuldkornsgrød. Herhjemme prøver jeg at snige så mange fuldkorn ind i maden som muligt, men der er stadig nogle bastioner, hvor familien nægter. Fuldkornspasta og fuldskornris er desværre nogle af dem.
Jeg har fornylig fundet ud af at jeg er allergisk overfor kanel, så klassisk risengrød er alligevel no-go, og derfor ville jeg gerne lave grød på en anden måde. På pakken stod der at grøden skulle koge i 75 minutter, men at man kunne afkorte tiden ved at stille risene i blød i mælken natten over. Det kom jeg så fra, men prøvede at koge risene i vand først. Tidsmæssigt gjorde det desværre ingen forskel, og grøden endte med at koge i 1½ time, førend konsistensen blev “grødet” og ikke bare ris med mælk. Metoden med vandet gør dog at grøden ikke har samme tendens til at brænde på.
Min datter sagde efterfølgende at det måtte jeg ALDRIG lave igen, hun brød sig ikke om det som erstatning for risengrød. Som fuldkornsgrød med frisk og tørret frugt samt nøddekrokant, var det nu delikat, så næste gang må jeg bare lave det til mig selv 🙂
I forhold til klassisk risengrød mætter det meget mere, og grøden får også lidt mere struktur. Havde jeg lavet en større portion, er jeg også sikker på at det ville have været fantastisk til klatkager.
3 dl ris til fuldkornsgrød
Kog risengryn og vand til vandet er næsten væk. Hæld mælk på og kog det op under omrøring. Skru ned for blusset, og lad grøden stå under låg. Rør i den hvert tiende minut. Efter ca 1½ time er grøden klar, smag på risene om de er møre. Tag grøden af blusset og tilsæt salt. Server med valgfri topping.
Lav nøddekrokant mens grøden koger: Kom sukker, kakao, mandler og nødder på en nonstick pande. Sæt den på fuldt blus og rør i det med en grydeske. Når al sukkeret er smeltet og det begynder at boble (og dufte brunt og brændt…), hældes nøddemassen over på et stykke bagepapir. Lad det afkøle helt og hak det så groft med en brødkniv (alternativt kan det laves til fint pulver i foodprocessoren). Portionen er rigelig til grøden, og resterne kan efterfølgende bruges i en trifli eller drysses over is.
Kom små tern af æble, tynde stykker tørret abrikos og nøddekrokant over grøden – server.
lilian søgaard wogensen siger:
18. november 2012 kl. 11:48
jeg elsker korn/ris/grød/mælkemad – det gør min mand desværre ikke, så det får jeg alt for sjældent – men denne grød MÅ jeg prøve..tak ..
18. november 2012 kl. 11:50
Velbekomme.Da jeg var barn fik vi kun risengrød, når min far ikke var hjemme – han syntes simpelthen ikke det var aftensmad.
19. november 2012 kl. 1:03
Det var en god idé med fuldkornsris. Jeg sætter altid gang i risengrøden, pakker gryden ind i en avis og et håndklæde – og så ind i fodenden af min seng. Så er man fri for at vogte over den!
19. november 2012 kl. 16:51
Det gjorde min mor også altid da jeg var barn – det er nok en meget god ide, når grøden skal koge SÅ længe
21. november 2012 kl. 11:12
Wow!!! It’s always wonderful to hear from you.
4. december 2012 kl. 1:16
Haha, din datter er sjov. Jeg ville måske nok have det på samme måde. Der skal helst ikke pilles for meget ved traditionerne, men var det ikke for den lange kogetid, kunne man måske godt lige nuppe sådan en portion til morgenmad.
Ps. Er i gang med Camilla Plums surdej efter at have læst om den hos dig. Er meget spændt.
4. december 2012 kl. 21:24
Håber at du bliver glad for bagning med surdej.
Det er jo ikke for sjov at det er en tradition; det er den jo fordi man godt kan lide det på netop den måde 🙂
4. december 2012 kl. 19:27
Mmmh, jeg er fan af fuldkornsrisengrød – men helt enig i, at det ikke skal være en erstatning, men bare endnu en lækker grød.
4. december 2012 kl. 21:25
Og det var lækkert, selvom jeg har nogle skeptikere i familien 🙂
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
Hjemmelavet grenadine jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.